CELEX: 42018X1857
Language: hr
Date: 2018-11-28 00:00:00
Title: Pravilnik br. 39 Gospodarske komisije Ujedinjenih naroda za Europu (UN/ECE) — Jedinstvene odredbe o homologaciji vozila s obzirom na naprave za mjerenje brzine i prijeđene kilometraže, uključujući ugradnju [2018/1857]

28.11.2018   
               
               
                  HR
               
               
                  Službeni list Europske unije
               
               
                  L 302/106
               
            
         Samo izvorni tekstovi UNECE-a imaju pravni učinak prema međunarodnom javnom pravu. Status i dan stupanja na snagu ovog Pravilnika treba provjeriti u najnovijem izdanju dokumenta UNECE TRANS/WP.29/343, koji je dostupan na:
         http://www.unece.org/trans/main/wp29/wp29wgs/wp29gen/wp29fdocstts.html
         Pravilnik br. 39 Gospodarske komisije Ujedinjenih naroda za Europu (UN/ECE) — Jedinstvene odredbe o homologaciji vozila s obzirom na naprave za mjerenje brzine i prijeđene kilometraže, uključujući ugradnju [2018/1857]
         Uključujući sav važeći tekst do:
         Dopune 1. nizu izmjena 01 – dan stupanja na snagu: 10. listopada 2017.
         SADRŽAJ
         PRAVILNIK
         
                     1.
                  
                  Područje primjene
                  
               
                     2.
                  
                  Definicije
                  
               
                     3.
                  
                  Zahtjev za homologaciju
                  
               
                     4.
                  
                  Homologacija
                  
               
                     5.
                  
                  Specifikacije
                  
               
                     6.
                  
                  Preinake tipa vozila
                  
               
                     7.
                  
                  Sukladnost proizvodnje
                  
               
                     8.
                  
                  Sankcije za nesukladnost proizvodnje
                  
               
                     9.
                  
                  Imena i adrese tehničkih službi odgovornih za provođenje homologacijskih ispitivanja i homologacijskih tijela
                  
               
                     10.
                  
                  Prijelazne odredbe
                  
               PRILOZI
         
                     1.
                  
                  Izjava
                  
               
                     2.
                  
                  Izgled homologacijskih oznaka
                  
               
                     3.
                  
                  Ispitivanje točnosti brzinomjera radi sukladnosti proizvodnje
                  
               1.   PODRUČJE PRIMJENE
         Ovaj se Pravilnik primjenjuje na homologaciju vozila kategorija L, M i N. (1)
         
         2.   DEFINICIJE
         Za potrebe ovog Pravilnika upotrebljavaju se sljedeće definicije.
         
                     2.1.
                  
                  
                     „Homologacija vozila” znači homologacija tipa vozila s obzirom na naprave za mjerenje brzine i prijeđene kilometraže, uključujući ugradnju.
                  
               
                     2.2.
                  
                  
                     „Tip vozila s obzirom na brzinomjer i brojač kilometara” znači vozila koja se međusobno bitno ne razlikuju kad je riječ o:
                     
                                 2.2.1.
                              
                              
                                 oznaci veličine guma odabranih među gumama koje se uobičajeno stavljaju na vozilo;
                              
                           
                                 2.2.2.
                              
                              
                                 ukupnom prijenosnom omjeru do brzinomjera, uključujući svaki reduktor;
                              
                           
                                 2.2.3.
                              
                              
                                 tipu brzinomjera s obzirom na:
                                 
                                             2.2.3.1.
                                          
                                          
                                             dopušteno odstupanje mjernog mehanizma brzinomjera;
                                          
                                       
                                             2.2.3.2.
                                          
                                          
                                             tehničku konstantu brzinomjera;
                                          
                                       
                                             2.2.3.3.
                                          
                                          
                                             raspon prikazanih brzina;
                                          
                                       
                           
                                 2.2.4.
                              
                              
                                 tipu brojača kilometara s obzirom na:
                                 
                                             2.2.4.1.
                                          
                                          
                                             tehničku konstantu brojača kilometara;
                                          
                                       
                                             2.2.4.2.
                                          
                                          
                                             broj prikazanih znamenki.
                                          
                                       
                           
               
                     2.3.
                  
                  
                     „Uobičajene gume” znači tipovi guma koje proizvođač vozila ugrađuje na taj tip vozila; zimske se gume ne smatraju uobičajenim gumama.
                  
               
                     2.4.
                  
                  
                     „Uobičajeni radni tlak” znači tlak hladne gume prema specifikacijama proizvođača vozila uvećan za 0,2 bara.
                  
               
                     2.5.
                  
                  
                     „Brzinomjer” znači dio opreme za mjerenje brzine koji u svakom trenutku vozaču prikazuje brzinu njegova vozila. (2)
                     
                     
                                 2.5.1.
                              
                              
                                 „Dopuštena odstupanja mjernog mehanizma brzinomjera” znači točnost samog brzinomjera izražena kao gornja i donja granična vrijednost prikaza brzine za raspon ulaznih vrijednosti brzine.
                              
                           
                                 2.5.2.
                              
                              
                                 „Tehnička konstanta brzinomjera” znači omjer između broja okretaja ili impulsa u minuti i specificirane prikazane brzine.
                              
                           
               
                     2.6.
                  
                  
                     „Brojač kilometara” znači dio opreme za mjerenje prijeđene kilometraže koji vozaču prikazuje ukupnu udaljenost koju je vozilo zabilježilo od stavljanja u uporabu.
                     2.6.1.   „Tehnička konstanta brojača kilometara” znači omjer između broja okretaja ili impulsa u minuti i udaljenosti koju je vozilo prešlo.
                  
               
                     2.7.
                  
                  
                     „Neopterećeno vozilo” znači vozilo u voznom stanju s gorivom, rashladnom tekućinom, mazivom, alatima i rezervnim kotačem (ako ih proizvođač vozila daje kao standardnu opremu) te vozačem težine 75 kg, ali bez suvozača, dodatne opreme ili tereta.
                  
               3.   ZAHTJEV ZA HOMOLOGACIJU
         3.1.   Zahtjev za homologaciju tipa vozila obzirom na naprave za mjerenje brzine i prijeđene kilometraže, uključujući ugradnju, podnosi proizvođač vozila ili njegov ovlašteni zastupnik.
         3.2.   Zahtjevu se prilažu sljedeći dokumenti u tri primjerka i sa sljedećim pojedinostima:
         3.2.1.   opis tipa vozila s obzirom na elemente iz stavaka 2.2., 2.3., 2.4., 2.5. i 2.6.; mora se navesti tip vozila.
         3.3.   Neopterećeno vozilo reprezentativno za tip vozila za koji je zatražena homologacija dostavlja se tehničkoj službi koja provodi homologacijska ispitivanja.
         3.4.   Prije dodjeljivanja homologacije homologacijsko tijelo provjerava postoje li zadovoljavajuće mjere za osiguravanje djelotvornog nadzora nad sukladnošću proizvodnje.
         4.   HOMOLOGACIJA
         4.1.   Ako tip vozila dostavljen za homologaciju na temelju ovog Pravilnika ispunjava zahtjeve iz ovog Pravilnika s obzirom na naprave za mjerenje brzine i prijeđene kilometraže, uključujući ugradnju, tom se vozilu dodjeljuje homologacija.
         4.2.   Svakom se homologiranom tipu dodjeljuje homologacijski broj. Prve su dvije znamenke najviši broj niza izmjena uvrštenih u Pravilnik u trenutku izdavanja homologacije. Ista ugovorna stranka ne smije dodijeliti isti broj drugom tipu vozila koji podliježe odredbama iz stavka 6. ovoga Pravilnika.
         4.3.   Obavijest o dodjeljivanju ili odbijanju homologacije tipa vozila na temelju ovog Pravilnika dostavlja se ugovornim strankama Sporazuma koje primjenjuju ovaj Pravilnik na obrascu koji je u skladu s primjerom iz Priloga 1. ovom Pravilniku zajedno s dijagramima ugradnje, koje je dostavio podnositelj zahtjeva za homologaciju, u formatu ne većem od A4 (210 × 297 mm), ili presavijenima na taj format, i u odgovarajućem mjerilu.
         4.4.   Na svako se vozilo koje je sukladno s tipom vozila homologiranim na temelju ovog Pravilnika pričvršćuje, vidljivo i na lako dostupno mjesto navedeno na homologacijskom obrascu, međunarodna homologacijska oznaka koja se sastoji od:
         
                     4.4.1.
                  
                  
                     kruga oko slova „E” iza kojeg slijedi razlikovni broj države koja je dodijelila homologaciju (3);
                  
               
                     4.4.2.
                  
                  
                     broja ovog Pravilnika iza kojeg slijede slovo „R”, crtica i homologacijski broj desno od kruga opisanog u stavku 4.4.1.
                  
               4.5.   Ako je vozilo sukladno s tipom vozila homologiranim na temelju jednog ili više drugih pravilnika priloženih Sporazumu u državi koja je dodijelila homologaciju na temelju ovog Pravilnika, simbol propisan stavkom 4.4.1. ovog Pravilnika ne treba ponavljati; u tom se slučaju dodatni brojevi i simboli svih pravilnika na temelju kojih je dodijeljena homologacija u državi koja je dodijelila homologaciju na temelju ovog Pravilnika navode u okomitim stupcima desno od simbola propisanog u stavku 4.4.1.
         4.6.   Homologacijska oznaka mora biti jasno čitljiva i neizbrisiva.
         4.7.   Homologacijska oznaka postavlja se na natpisnu pločicu vozila koju je pričvrstio proizvođač ili blizu te pločice.
         4.8.   U Prilogu 2. ovom Pravilniku prikazani su primjeri izgleda homologacijskih oznaka.
         5.   SPECIFIKACIJE
         5.1.   Ugrađeni brzinomjer i brojač kilometara sukladni sa zahtjevima ovog Pravilnika ugrađuju se na vozilo koje treba homologirati.
         5.2.   Brojčanik brzinomjera mora biti postavljen u izravnom vidnom polju vozača te mora biti jasno čitljiv i po danu i po noći. Pokazni raspon brzina mora biti dovoljno velik kako bi obuhvatio najveću brzinu koju je proizvođač deklarirao za taj tip vozila.
         5.2.1.   Na brzinomjerima za vozila kategorije M, N, L3, L4, L5 i L7, podjeljci ljestvice moraju biti 1, 2, 5 ili 10 km/h. Brojčane vrijednosti brzine moraju biti prikazane na brojčaniku na sljedeći način: ako najviša vrijednost na brojčaniku nije veća od 200 km/h, podjeljci vrijednosti brzine ne smiju biti veći od 20 km/h. Ako je najviša vrijednost na brojčaniku veća od 200 km/h, podjeljci vrijednosti brzine ne smiju biti veći od 30 km/h. Podjeljci brojčanih vrijednosti brzine ne moraju biti jednaki.
         Ako vozač može odabrati hoće li se brzina prikazivati u km/h ili mph (milja na sat), brzina se u bilo kojem pojedinačnom trenutku smije prikazivati samo u km/h ili samo u mph. Odgovarajuća mjerna jedinica mora biti stalno prikazana.
         5.2.2.   U vozilima kategorije M, N, L3, L4, L5 i L7 proizvedenima za prodaju u bilo kojoj zemlji u kojoj se upotrebljavaju anglosaksonske mjerne jedinice ljestvica brzinomjera mora biti označena i u mph (milja na sat); ljestvica mora imati podjeljke od 1, 2, 5 ili 10 mph.
         Ako vozač može odabrati hoće li se brzina prikazivati u km/h ili mph, brzina se u bilo kojem pojedinačnom trenutku smije prikazivati samo u km/h ili samo u mph, a u tom slučaju odgovarajuća mjerna jedinica mora biti stalno prikazana.
         Podjeljci brojčanih vrijednosti brzine na brojčaniku ne smiju biti veći od 20 mph, a moraju početi od 10 mph ili 20 mph. Podjeljci brojčanih vrijednosti brzine ne moraju biti jednaki.
         5.2.3.   Na brzinomjerima za vozila kategorije L1 (mopedi), L2 i L6 brojčanik smije prikazivati najviše 80 km/h. Podjeljci ljestvice moraju biti 1, 2, 5 ili 10 km/h, a podjeljci brojčanih oznaka vrijednosti brzine ne smiju biti veći od 10 km/h. Podjeljci brojčanih vrijednosti brzine ne moraju biti jednaki.
         5.2.4.   U vozilima kategorije L1, L2, i L6 proizvedenima za prodaju u bilo kojoj zemlji u kojoj se upotrebljavaju anglosaksonske mjerne jedinice ljestvica brzinomjera mora biti označena i u mph; podjeljci ljestvice moraju biti 1, 2, 5 ili 10 mph. Podjeljci brojčanih vrijednosti brzine na brojčaniku ne smiju biti veći od 10 mph, a moraju početi od 10 mph ili 20 mph. Podjeljci brojčanih vrijednosti brzine ne moraju biti jednaki. Ako vozač može odabrati hoće li se brzina prikazivati u km/h ili mph, brzina se u bilo kojem pojedinačnom trenutku smije prikazivati samo u km/h ili samo u mph. Odgovarajuća mjerna jedinica mora biti stalno prikazana.
         5.3.   Točnost naprave za mjerenje brzine ispituje se sljedećim postupkom:
         
                     5.3.1.
                  
                  
                     upotrebljavaju se gume tipova koji se uobičajeno stavljaju na vozilo, kako je definirano u točki 2.3. ovoga Pravilnika. Ispitivanje se provodi za sve tipove brzinomjera za koje je proizvođač naveo da se mogu ugraditi;
                  
               
                     5.3.2.
                  
                  
                     ispitivanje se provodi s neopterećenim vozilom. Vozilo se može dodatno opteretiti za potrebe mjerenja. Masa vozila i raspodjela mase po osovinama moraju se navesti u homologacijskoj izjavi (vidjeti stavku 7. Priloga 1.);
                  
               
                     5.3.3.
                  
                  
                     referentna temperatura brzinomjera je 23 ± 5° C;
                  
               
                     5.3.4.
                  
                  
                     tijekom svakog ispitivanja tlak guma mora biti uobičajeni radni tlak, kako je definiran u točki 2.4.;
                  
               
                     5.3.5.
                  
                  
                     vozilo se ispituje na sljedećim brzinama:
                     
                                 Najveća konstrukcijska brzina (Vmax) vozila prema proizvođačevim specifikacijama (km/h)
                              
                              
                                 Ispitna brzina (V1)
                                 (km/h)
                              
                           
                                 Vmax ≤ 45
                              
                              
                                 80 % Vmax
                                 
                              
                           
                                 45 < Vmax ≤ 100
                              
                              
                                 40 km/h i 80 % Vmax
                                 
                                 (ako je dobivena brzina ≥ 55 km/h)
                              
                           
                                 100 < Vmax ≤ 150
                              
                              
                                 40 km/h, 80 km/h i 80 % Vmax
                                 
                                 (ako je dobivena brzina ≥ 100 km/h)
                              
                           
                                 150 < Vmax
                                 
                              
                              
                                 40 km/h, 80 km/h i 120 km/h
                              
                           
               
                     5.3.6.
                  
                  
                     točnost mjernih instrumenata upotrijebljenih za mjerenje stvarne brzine vozila mora biti ± 0,5 %;
                     5.3.6.1.   površina ispitne staze mora biti ravna, suha i dovoljno prionjiva;
                     5.3.6.2.   ako se za ispitivanje upotrebljava dinamometar s valjcima, promjer valjka mora biti najmanje 0,4 m.
                  
               5.4.   Prikazana brzina ne smije biti manja od stvarne brzine. Na ispitnim brzinama iz točke 5.3.5. između prikazane brzine (V1) i stvarne brzine (V2) mora postojati sljedeći odnos:
         0 ≤ (V1 – V2) ≤ 0,1 V2 + 4 km/h
         5.5.   Brojčanik brojača kilometara mora biti vidljiv ili dostupan vozaču. Brojač kilometara mora prikazivati barem cijeli broj od najmanje šest znamenki kad je riječ o vozilima kategorija M i N i s najmanje pet znamenki kad je riječ o vozilima kategorije L. Homologacijska tijela mogu prihvaćati cijele brojeve s najmanje pet znamenki i za vozila kategorija M i N ako se to može opravdati njihovom namjenom.
         5.5.1.   U vozilima proizvedenima za prodaju u bilo kojoj zemlji kojoj se upotrebljavaju anglosaksonske mjerne jedinice brojač kilometara mora biti označen u miljama.
         6.   PREINAKE TIPA VOZILA
         6.1.   Homologacijsko tijelo koje je homologiralo tip vozila mora se obavijestiti o svakoj preinaci tog tipa vozila. To tijelo zatim može:
         
                     6.1.1.
                  
                  
                     zaključiti da učinjene preinake vjerojatno neće imati znatan štetni učinak i da vozilo u svakom slučaju još ispunjava zahtjeve; ili
                  
               
                     6.1.2.
                  
                  
                     zahtijevati dodatno ispitno izvješće od tehničke službe odgovorne za provođenje ispitivanja.
                  
               6.2.   Ugovornim strankama Sporazuma koje primjenjuju ovaj Pravilnik šalje se obavijest o potvrđivanju ili odbijanju homologacije uz navođenje preinaka u skladu s postupkom iz stavka 4.3.
         7.   SUKLADNOST PROIZVODNJE
         7.1.   Postupci za provjeru sukladnosti proizvodnje moraju biti u skladu s postupcima iz Dodatka 1. Sporazumu (E/ECE/ECE/TRANS/505/Rev.3) uz zahtjeve u nastavku.
         7.2.   Svako vozilo homologirano na temelju ovog Pravilnika mora biti proizvedeno sukladno s homologiranim tipom što se postiže ispunjavanjem zahtjeva iz odgovarajućih dijelova ovog Pravilnika.
         7.3.   Za svaki se tip vozila provode dostatne provjere koje se odnose na napravu za mjerenje brzine i njezinu ugradnju: za svaki tip vozila provodi se barem ispitivanje propisano u Prilogu 3. ovom Pravilniku.
         7.4.   Tijelo koje je dodijelilo homologaciju smije u svakom trenutku provjeriti metode za nadzor sukladnosti koje se primjenjuju u svakom proizvodnom pogonu. Te se provjere obično provode jedanput svake dvije godine.
         7.5.   Ako ishod provjera u skladu s točkom 7.4. ne zadovoljava, nadležno tijelo mora se pobrinuti da se poduzmu sve potrebne mjere kako bi se sukladnost proizvodnje ponovno uspostavila u što kraćem roku.
         8.   SANKCIJE ZA NESUKLADNOST PROIZVODNJE
         8.1.   Homologacija dodijeljena tipu vozila na temelju ovog Pravilnika može se povući ako nisu ispunjeni zahtjevi iz stavka 7.1. ili ako vozila ne zadovolje u provjerama iz stavka 7.
         8.2.   Ako stranka Sporazuma koja primjenjuje ovaj Pravilnik povuče homologaciju koju je prethodno dodijelila, o tome odmah obavješćuje druge ugovorne stranke koje primjenjuju ovaj Pravilnik izjavom u skladu s predloškom iz Priloga 1. ovom Pravilniku.
         9.   IMENA I ADRESE TEHNIČKIH SLUŽBI ODGOVORNIH ZA PROVOĐENJE HOMOLOGACIJSKIH ISPITIVANJA I HOMOLOGACIJSKIH TIJELA
         Ugovorne stranke Sporazuma koje primjenjuju ovaj Pravilnik tajništvu Ujedinjenih naroda prijavljuju imena i adrese tehničkih službi odgovornih za provedbu homologacijskih ispitivanja te homologacijskih tijela koja dodjeljuju homologaciju i kojima se trebaju slati obrasci kojima se potvrđuje dodjela, proširenje, odbijanje ili povlačenje homologacije izdani u drugim državama.
         10.   PRIJELAZNE ODREDBE
         10.1.   Od službenog dana stupanja na snagu niza izmjena 01 nijedna ugovorna stranka koja primjenjuje ovaj Pravilnik ne smije odbiti dodjeljivati homologacije niti odbiti prihvaćati homologacije dodijeljene na temelju ovog Pravilnika kako je izmijenjen nizom izmjena 01.
         10.2.   Od 1. rujna 2017. ugovorne stranke koje primjenjuju ovaj Pravilnik smiju dodjeljivati nove homologacije samo ako tip vozila koji treba homologirati ispunjava zahtjeve iz ovog Pravilnika kako je izmijenjen nizom izmjena 01.
         10.3.   Ugovorne stranke koje primjenjuju ovaj Pravilnik ne smiju odbiti dodijeliti postojećim tipovima proširenja homologacija dodijeljenih na temelju prethodnog niza izmjena ovog Pravilnika.
         10.4.   Od dana stupanja na snagu niza izmjena 01 ovog Pravilnika ugovorne stranke koje primjenjuju ovaj Pravilnik nastavljaju prihvaćati homologacije dodijeljene na temelju prethodnog niza izmjena ovog Pravilnika.
         
            (1)  Kako je definirano u Konsolidiranoj rezoluciji o konstrukciji vozila (R.E.3), dokument ECE/TRANS/WP.29/78/Rev.6/stavak 2. – www.unece.org/trans/main/wp29/wp29wgs/wp29gen/wp29resolutions.html
         
            (2)  To ne obuhvaća dio tahografa kojim se prikazuje brzina ako je to u skladu s homologacijskim specifikacijama koje ne dopuštaju apsolutnu razliku između prave i prikazane brzine koja je veća od vrijednosti proizašlih iz zahtjeva iz stavka 5.4.
         
            (3)  Razlikovni brojevi ugovornih stranaka Sporazuma iz 1958. navedeni su u Prilogu 3. Konsolidiranoj rezoluciji o konstrukciji vozila (R.E.3), dokument ECE/TRANS/WP.29/78/Rev. 6, Prilog 3. – www.unece.org/trans/main/wp29/wp29wgs/wp29gen/wp29resolutions.html
      
      
         
            PRILOG 1.
            Tekst slike
            
               IZJAVA
               (najveći format: A4 (210 × 297 mm))
               (1)
               Izdaje: ime tijela
               o (2): dodjeli homologacije
               proširenju homologacije
               odbijanju homologacije
               povlačenju homologacije
               trajno obustavljenoj proizvodnji
               tipa vozila s obzirom na naprave za mjerenje brzine i prijeđene kilometraže, uključujući ugradnju, na temelju Pravilnika br. 39
               Homologacijski broj Broj proširenja
               1. Trgovačko ime ili marka vozila:
               2. Tip vozila:
               3. Ime i adresa proizvođača:
               4. Ime i adresa proizvođačeva zastupnika, prema potrebi:
               5. Opis naprave za mjerenje brzine:
               5.1. Podaci uobičajenih guma:
               5.2. Podaci guma opremljenih tijekom ispitivanja:
               5.3. Omjer naprave za mjerenje brzine:
               6. Opis naprave za mjerenje prijeđene kilometraže:
               7. Masa vozila u ispitivanju i raspodjela mase po osovinama:
               8. Varijante:
               9. Datum dostavljanja vozila na homologaciju:
               10. Tehnička služba zadužena za homologacijska ispitivanja:
               11. Datum izvješća koje je izdala ta služba:
               12. Broj izvješća koje je izdala ta služba:
               13. Homologacija dodijeljena/odbijena/proširena/povučena (2)
               14. Položaj homologacijske oznake na vozilu:
               15. Mjesto:
               16. Datum:
               17. Potpis:
               (1) Razlikovni broj države koja je dodijelila/proširila/odbila/povukla homologaciju (vidjeti odredbe o homologaciji u Pravilniku).
               (2) Prekrižiti suvišno.
            
         
      
      
         
            PRILOG 2.
            
               IZGLED HOMOLOGACIJSKIH OZNAKA
            
            PREDLOŽAK A
            (vidjeti točku 4.4. ovog Pravilnika)
            a = najmanje 8 mm
            Gornja homologacijska oznaka pričvršćena na vozilo označava da je taj tip vozila homologiran u Nizozemskoj (E4) na temelju Pravilnika br. 39. Homologacijski broj označava da je homologacija dodijeljena u skladu sa zahtjevima Pravilnika UN-a br. 39 koji obuhvaća niz izmjena 01.
            PREDLOŽAK B
            (vidjeti točku 4.5. ovog Pravilnika)
            a = najmanje 8 mm
            Ova homologacijska oznaka pričvršćena na vozilo označava da je taj tip vozila homologiran u Nizozemskoj (E4) na temelju pravilnika br. 39 i 33 (1). Homologacijski brojevi označavaju da je na dan kad su te homologacije dodijeljene Pravilnik br. 39 sadržavao niz izmjena 01, a Pravilnik br. 33 bio u izvornom obliku.
            
               (1)  Drugi broj naveden je samo kao primjer.
         
      
      
         
            PRILOG 3.
            
               ISPITIVANJE TOČNOSTI BRZINOMJERA RADI SUKLADNOSTI PROIZVODNJE
            
            1.   ISPITNI UVJETI
            Ispitni uvjeti utvrđeni su u točkama od 5.3.1. do 5.3.6. ovoga Pravilnika.
            2.   ZAHTJEVI
            Smatra se da je proizvodnja u skladu s ovim Pravilnikom ako je dobiven sljedeći odnos brzine prikazane na brojčaniku brzinomjera (V1) i stvarne brzine (V2):
            
                         
                     
                     
                        za vozila kategorija M i N:
                        0 ≤ (V1 – V2) ≤ 0,1 V2 + 6 km/h;
                     
                  
                         
                     
                     
                        za vozila kategorija L3, L4 i L5:
                        0 ≤ (V1 – V2) ≤ 0,1 V2 + 8 km/h;
                     
                  
                         
                     
                     
                        za vozila kategorija L1 i L2:
                        0 ≤ (V1 – V2) ≤ 0,1 V2 + 4 km/h.